
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 227 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 226 
Ίδρυση Τμημάτων στα Παραρτήματα Πύργσυ και Αιγίου 
του Τεχνολογικού Εκπαιδευτικού Ιδρύματος Πάτρας, 
καθορισμός περιεχομένου σπουδών αυτών, ρύθμιση 
θεμάτων οργάνωσης και λειτουργίας τους και με- 
τονομασία Τμημάτων Τ.Ε.Ι. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 2 του ν. 1404/1983 (Α' 173), όπως 
η παράγραφος αυτή αντικαταστάθηκε με το άρθρο 3 
παρ. 1 του ν. 3027/2002 (Α' 152), και του άρθρου 71 παρ. 
7 του V. 1566/1985 (Α' 167). 

β) Του άρθρου 15 παρ. 2 εδ. ά, 'β, και 'θ του ν. 2817/2000 
(Α' 78) και του άρθρου 13 παρ. 49 του ν. 3149/2003 
(Α' 141). 

γ) Του άρθρου 1, όπως συμπληρώθηκε με το άρθρο 4 
παρ. 3 του ν. 3027/2002 (περ. ββ’), και του άρθρου 5 του 
V. 2916/2001 (Α' 114). 

δ) Του άρθρου 90 του «Κώδικα Νομοθεσίας για την 
Κυβέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (Α' 98). 

ε) Του άρθρου 1 του ν. 3404/2005 (Α' 260). 

στ) Του υπ’ αριθμ. 127/2003 (Α' 114) Προεδρικού Δια¬ 
τάγματος «Συγκρότηση, Οργάνωση, Αειτουργία, Διοι¬ 
κητική Υποστήριξη και έδρα του Εθνικού Συμβουλίου 
Παιδείας». 

ζ) Του υπ’αριθμ. 104/2005 (Α' 137) Προεδρικού Διατάγ¬ 
ματος «Περιορισμός συναρμοδιοτήτων Υπουργών κατά 
την έκδοση διοικητικών πράξεων». 

η) Της υπ’αριθμ. 37930/ΔΙΟΕ 1264/14.10.2005 (Β' 1432) 
κοινής απόφασης του Πρωθυπουργού και του Υπουργού 
Οικονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την αριθμ. 5733/ΔΙΟΕ 179/9.2.2006 
(Β' 204). 

θ) Της υπ’αριθμ. 37876/ΣΤ5/26.4.2004 (Β' 608) κοινής 
απόφασης του Πρωθυπουργού και της Υπουργού Εθνι¬ 
κής Παιδείας και Θρησκευμάτων «Καθορισμός αρμοδι¬ 
οτήτων Υφυπουργών του Υπουργείου Εθνικής Παιδείας 
και Θρησκευμάτων». 

ι) Της υπ’ αριθμ. Φ908/20857α/Η/28.2.2005 απόφασης 
της Υπουργού Εθνικής Παιδείας και Θρησκευμάτων περί 

συγκρότησης του Συμβουλίου Ανώτατης Τεχνολογικής 
Εκπαίδευσης. 

2. Τις γνωμοδοτήσεις του Συμβουλίου Ανώτατης Τε¬ 
χνολογικής Εκπαίδευσης, οι οποίες ελήφθησαν στις 
συνεδριάσεις των 1/25.10.2005 και 2/20.12.2005. 

3. Τις γνώμες των Συνελεύσεων των Τ.Ε.Ι. και των 
Συμβουλίων των Τ μημάτων: 

- Πάτρας, 07/14.10.2005 

- Αθήνας, 4/15.4.2003,16.10.2003, (19/3.12.2002, 6/9.4.2003 
γνώμες Συμβουλίων οικείων Τμημάτων) 

- Μεσολογγίου, 1/29.1.2003, (13/28.11.2005 γνώμη Συμ¬ 
βουλίου οικείου Τμήματος) 

4. Το γεγονός ότι από την εφαρμογή των διατάξεων 
του παρόντος Διατάγματος προκαλείταί: 

α) Εφάπαξ συνολική δαπάνη ύψους 700.000 ΕΥΡΩ πε¬ 
ρίπου, από την προμήθεια του αναγκαίου εξοπλισμού 
για τη λειτουργία των ιδρυόμενων Τμημάτων. Η ανωτέ¬ 
ρω δαπάνη βαρύνει τον προϋπολογισμό του Π.Δ.Ε και 
συγχρηματοδοτείται από το ΕΠΕΑΕΚ II του Γ' Κ.Π.Σ. για 
τις υποδομές αιθουσών διδασκαλίας κ.λ.π. 

β) Ετήσια δαπάνη σε βάρος του κρατικού προϋπολο¬ 
γισμού ύψους 1.000 ΕΥΡΩ περίπου για το οικονομικό 
έτος 2007 και 3.000 ΕΥΡΩ περίπου, για καθένα από τα 
οικονομικά έτη 2008 και εξής, από τη χορήγηση εξόδων 
παράστασης στους Προϊσταμένους των ιδρυόμενων 
Τμημάτων. Η ανωτέρω δαπάνη θα καλυφθεί κατά το 
έτος 2007 από τις εγγεγραμμένες πιστώσεις του προϋ¬ 
πολογισμού του ΥΠ.Ε.Π.Θ. (Ειδ. Φορέας 19-240, ΚΑΕ 0245) 
και κατά τα επόμενα οικονομικά έτη, με πρόβλεψη και 
εγγραφή ισόποσης πίστωσης στον Ειδ. Φορέα 19-240, 
ΚΑΕ 0245, του προϋπολογισμού του ΥΠ.Ε.Π.Θ. 

γ) Ετήσια δαπάνη, από την κάλυψη της προμήθειας 
των συγγραμμάτων που διανέμονται στους φοιτητές, η 
οποία διαμορφώνεται κατ’ έτος ως εξής: 38.400 ΕΥΡΩ 
περίπου για το έτος 2007, 76.800 ΕΥΡΩ περίπου για το 
έτος 2008,115.200 ΕΥΡΩ περίπου για το έτος 2009 και 
153.600 ΕΥΡΩ περίπου για καθένα από τα έτη 2010 και 
εξής. Η ανωτέρω δαπάνη θα βαρύνει τον προϋπολογισμό 
του ΥΠ.Ε.Π.Θ εκάστου οικονομικού έτους (Ειδ. Φορέα 
19-240 ΚΑΕ 1123 κ’ 2422). 

δ) Ετήσια δαπάνη από τη σίτιση των φοιτητών και την 
κάλυψη των λοιπών λειτουργικών εξόδων των ιδρυό¬ 
μενων Τμημάτων, η οποία διαμορφώνεται κατ’ έτος ως 
εξής: 130.400 ΕΥΡΩ περίπου για το έτος 2007, 318.400 
ΕΥΡΩ περίπου για το έτος 2008, 406.400 ΕΥΡΩ περίπου 
για το έτος 2009, 494.400 ΕΥΡΩ περίπου για το έτος 

2010 και 552.000 ΕΥΡΩ περίπου, για καθένα από τα έτη 

2011 και εξής. Η ανωτέρω δαπάνη θα βαρύνει τον προ¬ 
ϋπολογισμό του Τ.Ε.Ι. Πάτρας, που θα καλύπτεται από 
την κρατική επιχορήγηση προς το Ίδρυμα (Ειδ. Φορέα 
19-240, ΚΑΕ 2422 και 2425). 

5. Την με αριθμ. 271/2006 γνωμοδότηση του Συμβου¬ 
λίου της Επικράτειας, με πρόταση των Υφυπσυργών 
Οικονσμίας και Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο 1 

Ιδρύονται: 

α. Τμήμα Μουσειολογίας Μουσειογραψίας & Σχεδια- 
σμού Εκθέσεων στο Παράρτημα του Πύργου του Τ.Ε.Ι. 
Πάτρας, με γνωστικό αντικείμενο την επιστήμη της 
Μουσειολογίας. 

β. Τμήμα Οπτικής και Οπτομετρίας στο Παράρτημα 
του Αιγίου του Τ.Ε.Ι. Πάτρας, με γνωστικό αντικείμενο 
την επιστήμη της Οπτικής-Οπτομετρίας. 

Η έναρξη της εκπαιδευτικής λειτουργίας των παραπά¬ 
νω Τμημάτων και η εισαγωγή των πρώτων σπουδαστών 
ορίζεται από το ακαδημαϊκό έτος 2007-2008. 

Άρθρο 2 

α. Το περιεχόμενο σπουδών του Τμήματος της Μου- 
σειολογίας Μουσειογραψίας & Σχεδιασμού Εκθέσεων 
καλύπτει το γνωστικό αντικείμενο της επιστήμης της 
Μουσειολογίας, με εξειδίκευση στον τομέα της Μουσει- 
ογραφίας και του Σχεδιασμού Εκθέσεων, και με σκοπό 
τη δημιουργία επιστημόνων απαραίτητων για την προ¬ 
ώθηση και λειτουργία των μουσείων της χώρας και την 
ανάδειξη της πολιτισμικής κληρονομιάς. 

Αποστολή του Τ μήματος είναι η ανάπτυξη και μετάδο¬ 
ση των γνώσεων στη θεωρία και πρακτική των βασικών 
αρχών της επιστήμης της Μουσειολογίας και, ειδικότε¬ 
ρα, της Μουσειογραψίας και του Σχεδιασμού Εκθέσεων, 
ώστε να παρέχει στους πτυχιούχους τα απαραίτητα 
εφόδια για την επιστημονική και επαγγελματική τους 
σταδιοδρομία και εξέλιξη. 

Οι πτυχιούχοι του Τμήματος, με την ολοκλήρωση των 
σπουδών τους, αποκτούν τις απαραίτητες επιστημονι¬ 
κές και πρακτικές γνώσεις, ικανότητες και δεξιότητες, 
ώστε να μπορούν να ανταποκριθούν στις ανάγκες ενός 
σύγχρονου μουσείου και να αντιληψθούν τις ιδιαιτερό- 
τητές του, να εργάζονται γενικότερα στο χώρο του πο¬ 
λιτισμού, να διαθέτουν δε την απαιτούμενη εξειδίκευση, 
ώστε να καλύψουν ανάγκες στον τομέα του Σχεδιασμού 
Εκθέσεων και να αντιμετωπίσουν τη ζήτηση μουσειο- 
λογικής υποστήριξης. 

Το πρόγραμμα σπουδών περιλαμβάνει μαθήματα θεω¬ 
ρητικής κατάρτισης, εργαστηριακά μαθήματα, πρακτική 
άσκηση και πτυχιακή εργασία. 

Τ α θεωρητικά μαθήματα απαρτίζονται καταρχάς από 
σειρά μαθημάτων που έχουν ως στόχο τους την εξοι¬ 
κείωση των σπουδαστών με τα θέματα της Ιστορίας, 
της Ιστορίας της Τέχνης, της Αρχαιολογίας και της 
προστασίας της πολιτιστικής κληρονομιάς. Περιλαμ¬ 
βάνεται, επίσης, σειρά μαθημάτων που στάχο έχουν 
να ευαισθητοποιήσουν τους σπουδαστές για τις υπο¬ 
χρεώσεις τους σε σχέση με το κοινά των μουσείων και 
των αρχαιολογικών χώρων, σύμφωνα με τις επιταγές 
της σύγχρονης μουσειολογίας και τις ανάγκες των ση¬ 
μερινών μουσείων. 


Τέλος, περιλαμβάνεται σειρά μαθημάτων που πα¬ 
ρέχουν γνώσεις σχετικές με τις ειδικές ανάγκες των 
μουσειακών οργανισμών, το σχεδίασμά εκθέσεων και 
εκθεμάτων, τη διαμόρφωση χώρων, την αναζήτηση των 
σχέσεων μεταξύ αρχιτεκτονικής και μουσείου και τη 
μετάπλαση της ιδέας και του σεναρίου της έκθεσης 
σε εφαρμογή. 

Εκτός από τα θεωρητικά μαθήματα των πρώτων εξα¬ 
μήνων, το πράγραμμα σπουδών δίνει έμφαση και στην 
πρακτική εξοικείωση των σπουδαστών με ζητήματα τα 
οποία θα αντιμετωπίσουν κατά την εργασία τους στο 
χώρο του πολιτισμού. Πράκειται για τα εργαστηριακά 
μαθήματα, τα οποία διακρίνονται σε εκείνα που στόχο 
έχουν να ενθαρρύνουν τις σχεδιαστικές ικανότητες των 
σπουδαστών και σε εκείνα που σχετίζονται με τη χρήση 
Η/Υ για την πραγματοποίηση των εργασιών τους. 

Στις γενικές γνώσεις-βάσεις περιλαμβάνεται και η 
γνώση μιας ξένης γλώσσας. 

Στο τελευταίο εξάμηνο προβλέπεται η διεκπεραίω¬ 
ση της πρακτικής άσκησης και η εκπάνηση πτυχιακής 
εργασίας. 

β. Το περιεχόμενο σπουδών του Τμήματος της Οπτι¬ 
κής και Οπτομετρίας καλύπτει το γνωστικό αντικείμενο 
της επιστήμης της Οπτικής-Οπτομετρίας. 

Αποστολή του Τμήματος είναι η ανάπτυξη και μετά¬ 
δοση των γνώσεων στην επιστήμη και την τεχνολογία 
της Οπτικής-Οπτομετρίας, με την κατάλληλη θεωρητική 
διδασκαλία, την ευρύτερη εργαστηριακή και πρακτική 
άσκηση και την εφαρμοσμένη έρευνα, ώστε να παρέ¬ 
χει στους πτυχιούχους τα απαραίτητα εφόδια για την 
επιστημονική και επαγγελματική τους σταδιοδρομία 
και εξέλιξη. 

Οι πτυχιούχοι του Τ μήματος, με την ολοκλήρωση των 
σπουδών τους, αποκτούν τις απαραίτητες επιστημονι¬ 
κές και τεχνολογικές γνώσεις, ικανότητες και δεξιό¬ 
τητες, ώστε να μπορούν να απασχολούνται σε όλους 
τους τομείς του γνωστικού αντικειμένου του Τ μήματος, 
στον ιδιωτικό και δημόσιο τομέα, είτε ως αυτοαπασχο¬ 
λούμενοι. 

Κατά τη διάρκεια των πρώτων εξαμήνων οι σπουδές 
περιλαμβάνουν θεωρητική διδασκαλία, ασκήσεις πρά¬ 
ξης, εργαστηριακές ασκήσεις, σεμινάρια και επισκέψεις 
σε νοσοκομεία, νοσηλευτικά ιδρύματα, κέντρα αποκα¬ 
τάστασης και καταστήματα οπτικών. 

Οι ασκήσεις πράξης, ως εφαρμογές της θεωρίας, δη¬ 
λώνονται στο θεωρητικό μέρος του μαθήματος, αλλά 
από τη φύση τους προϋποθέτουν την ενεργό συμμετο¬ 
χή των σπουδαστών καθ' όλη τη διάρκεια του εξαμή¬ 
νου. Περιλαμβάνουν - μεταξύ άλλων - φροντιστηριακές 
ασκήσεις, μελέτες περιπτώσεων (οαεβ εΐυάίθδ), ατομικές 
και ομαδικές εργασίες, ανάπτυξη ειδικών θεμάτων από 
προσκεκλημένους εμπειρογνώμονες, βιβλιογραφικές 
επισκοπήσεις και βιντεοπροβολές. 

Στα γνωστικά αντικείμενα του Τμήματος περιλαμ¬ 
βάνονται μαθήματα γενικής υποδομής, μαθήματα ει¬ 
δικής υποδομής, μαθήματα ειδικάτητας και μαθήματα 
διοίκησης, οικονομίας, νομοθεσίας και ανθρωπιστικών 
σπουδών. 

Τα μαθήματα ειδικής υποδομής και τα μαθήματα ει¬ 
δικότητας μπορούν να ταξινομηθούν σε Ομάδες Μαθη¬ 
μάτων Επιλογής. Επίσης, ορισμένα μαθήματα του προ¬ 
γράμματος σπουδών μπορεί να κατανέμονται σε σύνολα 

μαθημάτων που παρέχουν στο σπουδαστή τη δυνατότη¬ 
τα να διαμορφώσει ένα πρόγραμμα επιλογών, σύμψωνα 
με τις ιδιαίτερες κλίσεις και προτιμήσεις του. 

Το τελευταίο εξάμηνο περιλαμβάνει την εκπόνηση πτυ¬ 
χιακής εργασίας, κατά τη διάρκεια του οποίου μπορεί να 
πραγματοποιείται και η άσκηση στο επάγγελμα. 

Άρθρο 3 

α. Τα Τμήματα που ιδρύονται με το άρθρο 1 του παρό¬ 
ντος διέπονται από τις διατάξεις του ν. 1404/1983, όπως 
τροποποιήθηκε και ισχύει με τσ ν. 2916/2001, για όλα τα 
θέματα οργάνωσης και λειτουργίας τους. 

β. Κατ’ εξαίρεση και, μέχρι να εκλεγούν όργανα διοί¬ 
κησης στα νέα Τμήματα, ισχύουν κατά παρέκκλιση οι 
ακόλουθες ρυθμίσεις: 

ί) Με απόφαση του Συμβουλίου του Τ.Ε.Ι. Πάτρας ορίζε¬ 
ται μέλος του Εκπαιδευτικού Προσωπικού (Ε.Π.) του ΤΕΙ 
ή μέλος Ε.Π. άλλου ΤΕΙ, ως Προϊστάμενος του Τμήματος, 
με θητεία μέχρι τη λήξη του επόμενου από τον ορισμό 
ακαδημαϊκού έτους. Αν ορίζεται μέλος Ε.Π. άλλου ΤΕΙ, 
τότε απαιτείται και η σύμφωνη γνώμη του Συμβουλίου 
του ΤΕΙ αυτού. 

ϋ) Με όμοια απόφαση δύναται να παρατείνεται η θη¬ 
τεία του Προϊσταμένου που διορίζεται κατά το προη¬ 
γούμενο εδάφιο και μέχρι την αυτοδύναμη λειτουργία 
του Τμήματος που ιδρύεται με το παρόν και, ειδικότερα, 
μέχρι να εκλεγεί και να αναλάβει καθήκοντα ο νέος Προ¬ 
ϊστάμενος του Τμήματος. Η θητεία του Προϊσταμένου 
που θα εκλεγεί κατά τα ανωτέρω λήγει τον ίδιο χρόνο 
που λήγει και η θητεία των Προϊσταμένων Τμημάτων 
των λοιπών ΤΕΙ της χώρας που έχουν εκλεγεί στις κα¬ 
θορισμένες εκλσγές. 

ίίί) Μέσα σε δεκαπέντε (15) ημέρες από την αυτοδύνα¬ 
μη λειτουργία του Τ μήματος του άρθρου 1 και, οπωσ¬ 
δήποτε μέσα στο διδακτικό έτος, το Συμβούλιο του ΤΕΙ 
κινεί τις διαδικασίες εκλσγής Προϊσταμένου Τ μήματος 
και συγκρότησης των λοιπών οργάνων του Τμήματος. 
Αν το διδακτικό έτος έχει λήξει, η πιο πάνω προθεσμία 
αρχίζει από την έναρξη του νέου διδακτικού έτους. 

Ιν) Μέχρι να εκλεγούν και να συγκροτηθούν τα ατομικά 
και συλλογικά όργανα κατά τα ανωτέρω, το Συμβούλιο 
του ΤΕΙ ασκεί και τις αρμοδιότητες της Γενικής Συ¬ 
νέλευσης και του Συμβουλίου του οικείου Τμήματος, 
εκτός από τις αρμοδιότητες του Προϊσταμένου του 
Τ μήματος. 

ν) Μέχρι την αυτοδύναμη λειτουργία του Τμήματος 
του άρθρου 1, οι κενές θέσεις Ε.Π. του Τμήματος προκη¬ 
ρύσσονται από το Συμβούλιο του ΤΕΙ. Η εκλογή μελών 
Ε.Π. γίνεται από πενταμελή εκλεκτορικά σώματα που 
ορίζονται με απόφαση της Υπουργού Εθνικής Παιδείας 
και Θρησκευμάτων. Τα εκλεκτορικά αυτά σώματα συ¬ 
γκροτούνται από μέλη Ε.Π. των ΤΕΙ ανάλογης βαθμίδας 
και ειδικότητας και, αν δεν υπάρχουν, και από μέλη 
Δ.Ε.Π. των Πανεπιστημίων ανάλογης βαθμίδας και συ¬ 
ναφούς γνωστικού αντικειμένου, ύστερα από γνώμη ταυ 
Συμβουλίου του ΤΕΙ. 

Άρθρο 4 

1. Μετονομάζονται: 

α. Το Τμήμα Διακοσμητικής του Τ.Ε.Ι. Αθήνας σε Τμήμα 
Εσωτερικής Αρχιτεκτονικής, Διακόσμησης και Σχεδια- 
σμού Αντικειμένων. 


Το περιεχόμενο σπουδών του Τμήματος Εσωτερικής 
Αρχιτεκτονικής, Διακόσμησης και Σχεδιασμού Αντικει¬ 
μένων έχει ως γνωστικό αντικείμενσ τη θεωρία και την 
πρακτική της αρχιτεκτονικής εσωτερικών χώρων, την 
αρχιτεκτσνική εξωτερικών χώρων μικρής κλίμακας και 
τον σχεδίασμά (όθ5ί9η) επίπλου, βιομηχανικών και δια- 
κοσμητικών αντικειμένων. 

Αποστολή του Τ μήματος είναι η παροχή στους σπου¬ 
δαστές σφαιρικής παιδείας: χωρικής, καλλιτεχνικής και 
τεχνολογικής, που να ανταποκρίνεται στις διαρκώς 
ανανεούμενες απαιτήσεις της διεθνσύς εξέλιξης της 
θεωρίας και της πρακτικής των γνωστικών του αντι¬ 
κειμένων. 

Οι πτυχιούχοι του Τμήματος είναι κατάλληλα εκπαι¬ 
δευμένοι, ώστε μετά την αποφσίτησή τσυς να μπσρούν 
να απασχοληθούν σε όλσυς τους τομείς του γνωστικού 
αντικειμένου του Τ μήματος, στον ιδιωτικό και δημόσιο 
τομέα, είτε ως αυτοαπασχολούμενοι. 

Το πρόγραμμα σπουδών περιλαμβάνει τα αναγκαία 
θεωρητικά και εργαστηριακά μαθήματα πσυ εξυπηρε¬ 
τούν το γνωστικό αντικείμενσ του Τ μήματος, μαθήματα 
διαρκώς αναπροσαρμοζόμενα με γνώμονα τις διεθνείς 
εξελίξεις. Επί πλέον, όμως, περιλαμβάνονται θεωρητικά 
και εργαστηριακά μαθήματα επιλσγής πσυ διευρύνουν 
τα βασικά γνωστικά αντικείμενα των σπουδών, δίνοντας 
στους σπουδαστές τη δυνατότητα να εμβαθύνουν, με 
μεταπτυχιακές εξειδικεύσεις ή με ερευνητικά προγράμ¬ 
ματα, σε συναφή με τσ βασικό γνωστικό τσυς πεδίο 
αντικείμενα. Τ έλος, προβλέπεται η εκπόνηση πτυχιακής 
εργασίας και η πρακτική άσκηση στο επάγγελμα. 

β. Το Τμήμα Οπτικής του Τ.Ε.Ι. Αθήνας σε Τμήμα Οπτι¬ 
κής και Οπτομετρίας. 

Τ ο περιεχόμενο σπουδών του Τ μήματος Οπτικής και 
Οπτομετρίας καλύπτει το γνωστικό αντικείμενο της 
επιστήμης της Οπτικής-Οπτομετρίας. 

Αποστολή του Τμήματος είναι η ανάπτυξη και μετά¬ 
δοση των γνώσεων στην επιστήμη και την τεχνολογία, 
με την διδασκαλία και την εφαρμοσμένη έρευνα, και η 
παρσχή στους σπουδαστές των απαραίτητων εφσδίων 
που εξασφαλίζουν την άρτια κατάρτισή τους για την 
επιστημονική και επαγγελματική τους σταδιοδρομία 
και εξέλιξη. 

Με την ολοκλήρωση των σπσυδών τους, οι πτυχιούχοι 
του Τ μήματος αποκτούν τις απαραίτητες επιστημονικές 
και τεχνολογικές γνώσεις και ικανότητες, ως απτικοί 
και εφαρμοστές φακών επαφής, για να μπορούν να 
απασχολούνται σε όλους τους τομείς του γνωστικού 
αντικειμένου του Τμήματος, είτε ως αυτοαπασχολού¬ 
μενοι, είτε ως υπεύθυνοι ή στελέχη σχετικών επιχει¬ 
ρήσεων και βιομηχανιών, οργανισμών και υπηρεσιών. 

Οι σπσυδές περιλαμβάνουν θεωρητική διδασκαλία, 
εργαστηριακές ασκήσεις, φροντιστήρια, σεμινάρια και 
εκπόνηση εργασιών, με έμφαση στη μελέτη περιπτώ¬ 
σεων και την ομαδική εργασία. 

Το πρόγραμμα σπουδών περιλαμβάνει μαθήματα γενι¬ 
κής υποδομής που βοηθούν στην κατανόηση των τεχνσ- 
λογικών διεργασιών και εργαστηριακών μεθόδων που 
εφαρμόζονται στην Οπτική, μαθήματα ειδικής υποδομής, 
μαθήματα ειδικότητας και, τέλος, μαθήματα διοίκησης, 
οικσνομίας, νομοθεσίας και ανθρωπιστικών σπουδών, τα 
οποία θεωρούνται απαραίτητα για την οργάνωση και 
λειτσυργία επιχειρήσεων, εργαστηρίων και υπηρεσιών 
περιοχής ευθύνης του οπτικού και εφαρμοστή φακών 
επαφής. 

Στο τελευταίο εξάμηνο προβλέπεται η διεκπεραίωση 
της πρακτικής άσκησης, καθώς και η εκπόνηση πτυχι¬ 
ακής εργασίας. 

γ. Το Τμήμα Στελεχών Συνεταιριστικών Οργανώσεων 
και Εκμεταλλεύσεων του Τ.Ε.Ι. Μεσολογγίου σε Τμήμα 
Δισίκησης Κσινωνικών-Συνεταιριστικών Επιχειρήσεων 
και Οργανώσεων. 

Το περιεχόμενο σπουδών του Τμήματος Διοίκησης 
Κοινωνικών-Συνεταιριστικών Επιχειρήσεων και Οργανώ¬ 
σεων καλύπτει τσ γνωστικό αντικείμενο της εφαρμογής 
σύγχρονων δεδομένων των οικονομικών και κοινωνικών 
επιστημών, καθώς και των ιδεών και αρχών της κοινωνι¬ 
κής οικονομίας και του συνεργατισμού στη λειτσυργία, 
την ανάπτυξη, τσν μετασχηματισμό και την ίδρυση όλσυ 
του φάσματος των επιχειρήσεων και οργανισμών, της 
κσινωνικής σικσνομίας και των φορέων τοπικής ανά¬ 
πτυξης. 

Αποστολή του Τμήματος είναι η παροχή μιας νέου 
τύπου εκπαίδευσης των υποψηφίων στελεχών των κσι- 
νωνικών επιχειρήσεων, οργανώσεων και οργανισμών, 
αλλά και των φορέων τοπικής ανάπτυξης, οι δραστηρι¬ 
ότητες των οποίων εκτείνονται ανάμεσα στσν ιδιωτικό 
και κρατικό τομέα. 

Με την ολοκλήρωση των σπουδών τους, οι πτυχι- 
ούχοι του Τμήματος αποκτούν τις απαραίτητες επι¬ 
στημονικές γνώσεις και ικανότητες για να μπορούν να 
ανταποκριθούν, ως στελέχη κοινωνικών επιχειρήσεων, 
συνεταιρισμών, μη κυβερνητικών οργανώσεων και φορέ¬ 
ων τοπικής ανάπτυξης, στις νέες κοινωνικοοικονομικές 
συνθήκες και στις μεταβαλλόμενες μσρφές σικονομικής 
δράσης. 

Το πρόγραμμα σπουδών περιλαμβάνει θεωρητική δι¬ 
δασκαλία, εργαστηριακές ασκήσεις, φροντιστήρια, σε¬ 
μινάρια, εκπόνηση εργασιών και επισκέψεις σε χώρσυς 
παραγωγής. 

Στα βασικά γνωστικά αντικείμενα ταυ Τμήματσς πε- 
ριλαμβάνσνται - μεταξύ άλλων - εισαγωγικά μαθήματα 
σικονομίας, διοίκησης, ιστσρίας, κσινωνισλογίας, πληρσ- 
φορικής, κοινωνικής οικονομίας και τοπικής ανάπτυξης 
και μαθήματα διοίκησης, σικονσμίας, νσμοθεσίας και 
ανθρωπιστικών σπουδών. 

Στο τελευταίο εξάμηνο προβλέπεται η διεκπεραί¬ 
ωση της πρακτικής άσκησης, καθώς και η εκπόνηση 
πτυχιακής εργασίας. 

δ. Τσ Τμήμα Βρεψονηπιοκσμίας του Τ.Ε.Ι. Αθήνας σε 
Τ μήμα Πρσσχολικής Αγωγής. 

Τσ περιεχόμενα σπσυδών του Τμήματος Προσχολικής 
Αγωγής καλύπτει το γνωστικό αντικείμενο της εφαρ¬ 
μογής γνώσεων και μεθόδων που αφορούν στην αγωγή 
και φροντίδα παιδιών προσχολικής ηλικίας. 

Αποστολή του Τ μήματος είναι η ανάπτυξη και μετά¬ 
δοση των γνώσεων στις επιστήμες της αγωγής παι¬ 


διών προσχσλικής ηλικίας, με τη διδασκαλία και την 
εφαρμοσμένη έρευνα, και η παροχή στους σπουδαστές 
των απαραίτητων εφοδίων που εξασφαλίζουν την άρτια 
κατάρτισή τους για την επιστημονική και επαγγελματική 
τους σταδιοδρομία και εξέλιξη. 

Με την ολοκλήρωση των σπουδών τους, οι πτυχιού- 
χοι του Τμήματος αποκτούν τις απαραίτητες επιστη¬ 
μονικές γνώσεις και δεξιότητες, ώστε να μπορούν να 
απασχολούνται σε όλους τους τομείς του γνωστικού 
αντικειμένου του Τμήματος, είτε αυτοδύναμα, είτε σε 
συνεργασία με άλλους επιστήμονες. 

Στα βασικά γνωστικά αντικείμενα του Τμήματος πε¬ 
ριλαμβάνονται μαθήματα γενικής υποδομής από τις 
επιστήμες της Παιδαγωγικής, της Ψυχολογίας και της 
Ιατρικής, μαθήματα ειδικής υποδομής που παρέχουν 
βασικές γνώσεις σχετικές με το αντικείμενο της ειδι¬ 
κότητάς τους, μαθήματα ειδικότητας που προσφέρουν 
τις απαραίτητες για την πρακτική εφαρμογή του επαγ¬ 
γέλματος γνώσεις και μαθήματα διοίκησης, διαχείρισης 
και νσμοθεσίας και ανθρωπιστικών σπσυδών πσυ είναι 
απαραίτητα για την οργάνωση και δισίκηση των χώρων 
εργασίας πσυ σχετίζονται με την ειδικότητα. 

Το τελευταίο εξάμηνο σπουδών περιλαμβάνει την 
πρακτική άσκηση στσ επάγγελμα και την εκπόνηση 
πτυχιακής εργασίας. 

2. Όλοι οι σπουδαστές και όλα τα μέλη του Εκπαιδευ¬ 
τικού Προσωπικού εκάστου εκ των παραπάνω Τμημάτων 
εντάσσονται αυτοδίκαια στο αντίστοιχο μετονομαζό¬ 
μενο Τ μήμα. 

Όλα τα παραπάνω Τμήματα θα λειτουργήσουν με την 
νέα ονομασία από το ακαδημαϊκό έτος 2007-2008. 

Άρθρο 5 

Η ισχύς των διατάξεων του παρόντος διατάγματος 
αρχίζει από τη δημοσίευσή του στην Εφημερίδα της 
Κυβερνήσεως, εκτός εάν ορίζεται διαφορετικά. 

Στον Υφυπουργό Εθνικής Παιδείας και Θρησκευμάτων 
αναθέτσυμε τη δημοσίευση και εκτέλεση του παρόντος 
διατάγματος. 

Αθήνα, 11 Όκτωβρίου 2006 

ο ΠΡΟΕΔΡΟΣ τΗΣ ΔΗΜΟΚΡΑτίΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

